Komission asetus (EY) N:o 1579/2001, annettu 1 päivänä elokuuta 2001, luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 muuttamisesta



Virallinen lehti nro L 209 , 02/08/2001 s. 0014 - 0015



Komission asetus (EY) N:o 1579/2001, annettu 1 päivänä elokuuta 2001, luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97(1), sellaisena kuin se on viimeksi muutettuna komission asetuksella (EY) N:o 2724/2000(2), ja erityisesti sen 19 artiklan 3 kohdan, sekä katsoo seuraavaa: (1) Luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Girigissä (Keniassa) 10 päivästä 20 päivään huhtikuuta 2000 pitämässä yhdennessätoista kokouksessa annettiin korallin kalkkirangan kauppaa koskeva päätöslauselma 11.10. (2) Asetuksen (EY) N:o 338/97 liitteessä olevaa kohtaa "Liitteiden A, B, C ja D tulkinta" on muutettava korallihiekan ja korallinkappaleiden määritelmiä koskevaan päätöslauselmaan 11.10 sisältyvien tiettyjen käsitteiden sisällyttämiseksi noudattaen asetuksen (EY) N:o 338/97 2 artiklan t kohdassa vahvistettua "yksilön" määritelmää. (3) Luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen lisäystä III on muutettu. Nämä muutokset olisi sisällytettävä asetuksen (EY) N:o 338/97 liitteeseen C. (4) Asetusta (EY) N:o 338/97 olisi tämän vuoksi muutettava. (5) Tässä asetuksessa säädetyt toimenpiteet ovat asetuksen (EY) N:o 338/97 18 artiklalla perustetun, luonnonvaraisen eläimistön ja kasviston kauppaa käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 338/97 liite tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä elokuuta 2001. Komission puolesta Frederik Bolkestein Komission jäsen (1) EYVL L 61, 3.3.1997, s. 1. (2) EYVL L 320, 18.12.2000, s. 1. LIITE Muutetaan asetuksen (EY) N:o 338/97 liite seuraavasti: 1. Muutetaan kohta "Liitteiden A, B, C ja D tulkinta" seuraavasti: a) Korvataan 12 kohta seuraavasti: "12. Merkki (III) lajin tai eliösystematiikan korkeamman luokitteluyksikön kohdalla merkitsee, että se mainitaan yleissopimuksen liitteessä III. Tässä tapauksessa maa, jonka yhteydessä laji tai eliösystematiikan korkeampi luokitteluyksikkö on mainittu liitteessä III, osoitetaan myös kaksikirjaimisella koodilla seuraavasti: AR (Argentiina), BO (Bolivia), BR (Brasilia), BW (Botswana), CA (Kanada), CO (Kolumbia), CR (Costa Rica), GB (Ison-Britannian ja Pohjois-Irlannin yhdistynyt kuningaskunta), GH (Ghana), GT (Guatemala), HN (Honduras), ID (Indonesia), IN (Intia), MY (Malesia), MU (Mauritius), MX (Meksiko), NP (Nepal), PE (Peru), TN (Tunisia), UY (Uruguay) ja ZA (Etelä-Afrikka)." b) Lisätään 15 kohdan loppuun seuraava merkintä: >TAULUKON PAIKKA> + 219 lajin populaatio Peru. c) Korvataan 17 kohdan huomautus °610 seuraavasti: >TAULUKON PAIKKA> ° 610. Tämä asetuksen säännöksiä ei sovelleta seuraaviin: Fossiilit Korallihiekka eli aines, joka kokonaisuudessaan tai osittain koostuu hienoksi rikkoutuneista kuolleen korallin paloista, joiden läpimitta on enintään 2 mm, ja joka voi myös sisältää muun muassa huokoseläinten jäännöksiä, nilviäisten ja äyriäisten kuoria sekä kalkkilevää. Korallinpalat (mukaan luettuna sora ja irtokiviaines) eli irralliset muodoltaan sormimaisen kuolleen rikkoutuneen korallin palat ja muu aines, joka on läpimitaltaan 2-30 mm. 2. Muutetaan liitteessä C olevan kohdan "Kasvisto" alla olevaa heimoa "MELIACEAE" koskeva teksti seuraavasti: a) Lisätään kohta "Cedrela odorata (III PE) + 219 5 (sikarilaatikkopuu)". b) Korvataan kohta "Swietenia macrophylla (III BO, BR, CR, MX) + 218 5 (amerikanmahonkipuu)" kohdalla "Swietenia macrophylla (III BO, BR, CR, MX, PE) + 218 5 (amerikanmahonkipuu)". 3. Lisätään liitteessä C olevan kohdan "Kasvisto" alla olevaan heimoon "THYMELACEAE" seuraava kohta: "Gonystylus spp. (ID) 1 (Ramin)".